Cărți digitale gratuite, prin intermediul unei aplicații globale, care este și ea gratuită. Inițiativa se numește NABU
Știați că cei mici pot accesa cărți digitale gratuite, prin intermediul unei aplicații globale care susține lectura? Inițiativa se numește NABU. Este vorba despre o aplicație gratuită.
Este disponibilă atât pentru iOS, cât și pentru Android. Peste 100 de cărți au fost încărcate deja în aplicație în limba română.
Sunt volume scrise atât de autori români, cât și străini. Este practic o biblioteca virtuală, care încape în orice buzunar.
Majoritatea cărților din aplicație sunt dedicate copiilor cu vârste cuprinse între 2 și 10 ani. Vorbim așadar de volume care pot fi citite direct de copii, dar și de către părinți sau educatori.
Ce îmi place mie foarte mult este faptul că fiecare carte poate fi descărcată și citită și offline. Nu trebuie să fi neapărat conectat la internet pentru a te bucura de lectură.
Aplicația Nabu mai este disponibilă și în Filipine, Haiti sau Kenya, iar volumele scrise de autorii români sunt disponibile deja, prin intermediul aplicației, și în aceste țări.
România a fost a cincea țară în care această inițiativă globală a fost lansată.
Tu ce carte i-ai citit ultima dată copilului tău? Știai de această aplicație?